Diari Oficial de la Generalitat Valenciana


Sumari del DOGV 5978, del 20-03-2009 (2009/3128)

ORDRE de 5 de març de 2009, de la Conselleria d'Indústria, Comerç i Innovació, de modificació dels articles 3, 4.3.f) i 4.3.i) de l'Ordre de 30 de desembre de 2008, de la Conselleria d'Indústria, Comerç i Innovació, per la qual es convoquen nou beques per a postgraduats per a completar la formació pràctica en matèria de consum, per a l'exercici 2009.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5978

Data del DOGV
:   20-03-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/3128


Data del document
:   05-03-2009

Organisme emissor
:   Conselleria d'Indústria, Comerç i Innovació

Tipus de document
:   Ordre

Anàlisi jurídica

 Descriptors 

:   * ajuda pública
    * assignació per estudis

ORDRE de 5 de març de 2009, de la Conselleria d'Indústria, Comerç i Innovació, de modificació dels articles 3, 4.3.f) i 4.3.i) de l'Ordre de 30 de desembre de 2008, de la Conselleria d'Indústria, Comerç i Innovació, per la qual es convoquen nou beques per a postgraduats per a completar la formació pràctica en matèria de consum, per a l'exercici 2009. [2009/3128]  
En el marc de la política dirigida a l'especialització de llicenciats universitaris i amb la finalitat de contribuir a la formació d'especialistes en matèria de consum, a proposta de la Direcció General de Comerç i Consum, la Conselleria d'Indústria, Comerç i Innovació va convocar nou beques per a postgraduats, dins de l'àmbit de l'administració pública valenciana, mitjançant Ordre de 30 de desembre de 2008, de la Conselleria d'Indústria, Comerç i Innovació, publicada en el Diari Oficial de la Comunitat Valenciana de 16 de gener de 2009, número 5934.  
De les nou beques per a postgraduats en la llicenciatura de Dret, una d'estes, de conformitat amb l'article 1.1.b) de l'esmentada ordre, és per a nacionals de països centreamericans que tinguen regulat l'arbitratge de consum.  
L'article 3.2 de l'ordre de referència establix els requisits dels sol·licitants que opten a la beca mencionada, l'article 4.3.f) recull la documentació a presentar per a acreditar que no s'incorre en les prohibicions per a ser beneficiari de subvencions, i l'article 4.3.i) inclou la documentació específica addicional que han d'aportar els sol·licitants de l'esmentada beca.  
Atés el nombre de sol·licituds que s'han presentat per a obtenir les ajudes que es recullen en l'article 1.1.b) de l'ordre mencionada, atesa la seua naturalesa, i per complir el que s'ha establit en l'article 20.1 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, es fa necessària la present modificació.  
En virtut de les facultats que m'atorguen l'article 28 de la Llei 5/1983, de 30 de desembre, del Consell, i l'article 4 del Decret 108/1992, de 6 de juliol, del Govern Valencià, pel qual es regula la concessió de beques,  
ORDENE  
Article 1  
S'afig un punt tercer a l'article 3 de l'Ordre de 30 de desembre de 2008, de la Conselleria d'Indústria, Comerç i Innovació, per la qual es convoquen nou beques per a postgraduats per a completar la formació pràctica en matèria de consum, per a l'exercici 2009, que queda redactat com seguix:  
«3. Per als sol·licitants de la beca prevista en l'article 1.1.b) de la present ordre, s'exceptua la prohibició prevista en l'article 13.2.f) de la Llei 38/2003, de 17 de novembre, General de Subvencions (a partir d'ara LGS). Esta excepció es justifica en la naturalesa de l'objecte de la beca que és la formació pràctica en matèria de consum de nacionals de països centreamericans que tinguen regulat l'arbitratge de consum. Tot això, de conformitat amb l'article 20.1 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre.»  
Article 2  
Es modifica la lletra f) del punt 3 de l'article 4, de l'Ordre de 30 de desembre de 2008, de la Conselleria d'Indústria, Comerç i Innovació, per la qual es convoquen nou beques per a postgraduats per a completar la formació pràctica en matèria de consum, per a l'exercici 2009, que queda redactat com seguix:  
«f) Declaració responsable de no estar sotmés a les altres prohibicions per a obtenir la condició de beneficiari establides en l'article 13, apartats 2 i 3 de la LGS, amb l'excepció prevista en l'article 3.3.»  
Article 3  
Es modifica la lletra i) del punt 3 de l'article 4, de l'Ordre de 30 de desembre de 2008, de la Conselleria d'Indústria, Comerç i Innovació, per la qual es convoquen nou beques per a postgraduats per a completar la formació pràctica en matèria de consum, per a l'exercici 2009, que queda redactat com seguix:  
«i) Per als sol·licitants de la beca establida en l'apartat 1.1.b), documentació acreditativa de l'experiència d'un any en matèria de consum i/o arbitratge en el país d'origen i certificat de residència fiscal emés per les autoritats competents del seu país de residència.»  
Article 4  
Es concedix un nou termini de presentació de sol·licituds de 15 dies hàbils comptats des de l'endemà de la publicació de la present ordre en el Diari Oficial de la Comunitat Valenciana per als sol·licitants de la beca prevista en l'article 1.1.b) de l'esmentada Ordre de 30 de desembre de 2008, de la Conselleria d'Indústria, Comerç i Innovació. Els qui hagueren presentat la sol·licitud a la mencionada beca amb anterioritat a la present modificació, només hauran de presentar la nova documentació exigida en l'article 4.3.i) en el nou termini concedit.  
DISPOSICIONS FINALS  
Primera  
La present ordre entrarà en vigor l'endemà de la publicació en el Diari Oficial de la Comunitat Valenciana.  
València, 5 de març de 2009  
La consellera d'Indústria, Comerç i Innovació,  
BELÉN JUSTE PICÓN